《送王六簿康朝之长安》
宋代·周行己

君官洛水北，门前是官路。官路尘土多，君行向何处。

晨朝束行李，西望长安树。惨惨寒风吹，行人不敢顾。

古来行路难，君行慎许与。故人日已新，新人即复故。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。